text: Det er isnende koldt - vinteren er kommet
  07 november 2016 kl. 05.49
  Morgentrafikanterne skal passe ekstra på her til morgen. Den første slud og sne er faldet flere steder, og politiet advarer om pletvis glatte veje
  Den første sne og slud er faldet, og vinteren er på vej, og det er usædvanlig koldt for årstiden. Det oplyser TV2 Vejret.
  Der venter en uge med temperaturer lige under frysepunktet i nattetimerne og i dagtimerne op til en til tre graders varme.
  Det er en god ide at finde hue og handsker frem, for selvom det ikke er de hårde frostgrader, så vil en isnende nordøsten vind, som lige nu blæser ned over Danmark, få det til at føles som minus 5 til 10 graders frost.
  Vejene saltes flere steder, og morgentrafikanter skal være opmærksomme på pletvis glatte veje, det oplyser Syd-. og Sønderjyllands Politi til TV SYD.
  Der saltes omkring Esbjerg og ned mod Tønder. Kør forsigtigt.  #politidk
  
  